Mange historier fra Donalds barndom forutsetter at han vokste opp på Bestemors gård med henne som morsfigur. Det er muligens underforstått at Donalds foreldre, Didrik og Lillegull, tidlig falt fra, og at Bestemor tok seg av sønnesønnens oppdragelse. Det er aldri blitt avklart om Donalds søster Della også ble oppdratt av Bestemor, eller om Bestemors mann Hilmar ennå var i live i Donalds barndom.